o
Meillä on joka päivä monta mahdollisuutta pahoittaa mielemme.
Voimme päästä mielipahan yli oppimalla antamaan anteeksi.
ILOA ARKEEN Voit katkeroitua tai olla parempi
Tänään opetan, että katkeroitumisen sijaan voimme valita vahvistumisen.
Jollakulla saattaa olla elämässä suuria vastoinkäymisiä, -
mutta se vain vahvistaa häntä entisestään.
Joku toinen kohtaa pienemmän vastoinkäymisen -
eikä tunnu pääsevän siitä koskaan yli.
Meillä on vapaa tahto.
Meidän on valittava, miten suhtaudumme vastoinkäymisiin.
Joku on sanonut hyvin, että elämä rikkoo meitä.
Jotkut vahvistuvat murtumakohdista. Toiset pysyvät rikkinäisinä.
On lopetettava itsensä sääliminen, -
jos haluaa Jumalan ilmestyvän voimallisesti elämässään.
Se voi tuntua tylyltä, mutta voin sanoa sen.
Minulla olisi ollut hyvä syy sääliä itseäni.
Tajusin sen olevan hyödytöntä.
Vihaisena oleminen ei auta.
Miksi olisit vihainen jollekulle, joka viis välittää ajatuksistasi?
Tee itsellesi palvelus: anna anteeksi.
Tee jotakin itsesi hyväksi.
Juhlat ovat käynnissä, mikset tulisi mukaan?
Tätä on vaikea ymmärtää, jos ei kuullut edellisillan saarnaa.
Puhuimme eilen tuhlaajapojasta ja vanhemmasta veljestä.
Isä järjesti juhlat tuhlaajapojan paluun kunniaksi.
Vanhempi veli närkästyi ja jätti saapumatta juhliin.
Juhlat järjestettiin siitä huolimatta.
Jumala haluaa meidän nauttivan elämästä.
On valinnoistamme kiinni, nautimmeko elämästä vai emme.
Jokaisella on mahdollisuus harjoitella anteeksiantamista.
Jos haluaa oikein laskea, -
jokaisella on joka viikko 30, 40 tai jopa 50 mahdollisuutta -
antaa anteeksi tai pahoittaa mielensä.
Emme aina huomaa olevamme loukkaantuneita, -
koska anteeksiantamattomuus ei aina ole räikeää.
Saatamme antaa pienten vihastumisten jäädä kytemään.
Joskus pikkuasioista kehkeytyy iso ongelma.
Monien avioerojen taustalla on varmasti pikkuasioita, -
jotka ovat vuosien aikana päässeet kasaantumaan.
Yhtäkkiä niistä tulee ongelmamöykky, -
ja puolisoista alkaa tuntua, etteivät he enää sovi yhteen.
Ketkä edes ovat yhteensopivia?
Olemme mieheni kanssa erilaisia. Suhteen eteen on tehtävä töitä.
Emme ole yhtä mieltä automaattisesti.
Olemme olleet aviossa 40 vuotta, -
ja meidän on yhä tehtävä töitä suhteemme eteen.
Se on valinta.
Tutkimme tänään muutamia Raamatun merkkihenkilöitä.
Pohdimme, mikä teki heistä merkittäviä.
Ongelmaton elämä ei tee ihmisestä merkittävää.
Suhtautuminen vastoinkäymisiin Jumalan mielen mukaisella tavalla -
tekee ihmisestä merkittävän.
Aloitetaan Mooseksesta. 4. Moos. 12
4. Moos. 12:1:stä eteenpäin
Mooseksen sisar ja veli alkoivat parjata häntä.
Vihollinen käyttää usein niitä, -
joiden rakkautta ja tukea tarvitsemme eniten.
Meille samantekevä ihminen ei pysty loukkaamaan pahasti.
Paholainen yrittää käyttää meille tärkeitä ihmisiä.
Jos vihollinen pystyy toimimaan sinulle läheisen ihmisen kautta, -
se yrittää lannistaa ja satuttaa sitä kautta.
Mooses yritti vain auttaa ihmisiä Jumalan ohjeiden mukaan.
Mirjam ja Aaron parjasivat veljeään Moosesta.
Mooses oli ottanut vaimokseen etiopialaisen naisen.
Me niin mielellämme työnnämme nokkamme muiden asioihin.
Mitä se heille kuului, kenet Mooses otti vaimokseen?
Meidän ei pidä tonkia muiden ongelmia. Omiakin on tarpeeksi.
Me mielellämme jaamme mielipiteitä muiden asioista.
"En pidä veljeni vaimosta." Sinun ei tarvitse elää hänen kanssaan.
Taustalla oli isompi ongelma, kuten yleensä asian laita on.
Kun tuomitsemme muita tai nurisemme ja valitamme, -
taustalla on yleensä jokin isompi ongelma.
Lopeta olosuhteiden ja muiden ihmisten syyttely.
Syyttelyn takana on isompi ongelma.
Kiitos rajuista aplodeista.
Haluan vain auttaa.
En yritä syöttää mitään sellaista, mitä Herra ei ole syöttänyt minulle
Jos olet enimmäkseen onneton, -
lopeta ihmisten ja olosuhteiden syyttely.
Yritä ymmärtää, että taustalla on isompi ongelma.
Mirjamin ja Aaronin napinan taustalla oli isompi ongelma.
"He sanoivat: 'Ainoastaan Mooseksen kauttako Herra puhuu?'
"Eikö Hän puhu myös meidän kauttamme?"
He olivat kateellisia. He halusivat Mooseksen paikan.
He halusivat itselleen sen, minkä Jumala oli antanut Moosekselle.
He eivät olleet tyytyväisiä omiin lahjoihinsa ja tehtäviinsä.
He etsivät moitetta Mooseksen toimista -
ja siten hakea oikeutusta omille asenteilleen.
Kuinkahan suuri osa vihastamme johtuu kateudesta?
Raamatussa sanotaan: "Älä kadehdi".
Meidän ei kuulu edes haluta toisen omaa.
Meidän on ymmärrettävä, -
että Jumalalla on yksilöllinen suunnitelma jokaisen elämälle.
Vaikka Hän ei anna sinulle sitä, mitä Hän antaa muille, -
Hän antaa sinulle jotakin ihanaa, jos pysyt vapaana kateudesta.
Kateus estää näkemästä Jumalan suuruutta omassa elämässämme.
Tiedä tämä: sinut tullaan koettelemaan.
Sillä välin kun odotat, Jumala asettaa eteesi jonkun, -
joka saa sen, mitä luulet itsekin haluavasi.
Sinun on opittava olemaan onnellinen hänen puolestaan.
Ellet osaa iloita muiden siunauksista, -
et luultavasti ikinä tule siunatuksi.
Kateus on suuri ongelma.
Kateus johtuu epävarmuudesta.
Kaikki kiteytyy siihen, tiedämmekö, keitä me olemme Kristuksessa -
vai nojaako identiteettimme työhön, omaisuuteen, -
lahjoihin, kykyihin tai ulkonäköön.
Sanon tämän lähes joka kokouksessa.
Et ole todella vapaa, -
ennen kuin lakkaat yrittämästä tehdä vaikutuksen muihin ihmisiin.
En olisi vapaa, jos yrittäisin tehdä teihin vaikutuksen.
Se olisi minulle iso taakka.
Olen vapaa, jos saan olla oma itseni niin hyvin kuin osaan.
Ellet pidä siitä, puhu siitä Jumalalle, -
sillä Hän on se, joka minut on valmistanut äitini kohdussa.
Kateus on syyjuuri monen ongelman takana.
4. Moos. 12:1-2: "Mirjam ja Aaron parjasivat Moosesta vaimon takia."
He sanoivat: "Vain Mooseksen kauttako Herra puhuu?"
"Eikö Hän puhu meidänkin kauttamme?"
Herra kuuli sen. He olivat kateellisia ja vallanhaluisia.
Lakkaa haluamasta sitä, mitä jollakulla toisella on.
Pyydä Jumalaa näyttämään suunnitelmansa elämäsi varalle.
Mooseksella oli samanlaisia ongelmia muidenkin kanssa.
Kirjoita tämä muistivihkoosi: siunausten mukana tulee vaino.
Jos luovut talosta, maasta, sisarista, veljistä, -
äidistä tai mistä tahansa evankeliumin tähden, -
Raamatun mukaan saat takaisin satakertaisesti vainon kanssa.
Emme pidä sanoista "vainon kanssa".
Olen joskus kyllästynyt ihmisten kateuteen.
Ihmiset kadehtivat mutta eivät itse halua tehdä mitään asioiden eteen.
Mirjamia ja Aaronia ei pantu pajukoriin.
Paholainen yritti tappaa Mooseksen ensimmäisestä elinpäivästä alkaen.
Mooses kasvoi egyptiläisessä kodissa.
Hän koki sisäistä kutsua kansansa auttamiseen.
Hän jätti loiston ja yritti auttaa heimoaan.
Hänet yritettiin tappaa, ja hän pakeni erämaahan, -
jossa hän eli paimentolaisena neljäkymmentä vuotta.
Jumalan miehillä ja naisilla on elämässään pitkiä jaksoja, -
jolloin Jumala on vaiti.
Kutsun niitä hiljaisiksi vuosiksi.
Mitä noina vuosina tapahtuu?
Paljon sotkua, voin kertoa.
Muistan, kun pidin kiinni pöydän jalasta, -
etten olisi paennut Jumalaa. Tuska oli valtava.
Kyse oli sentään vain alamaisuuteen taipumisesta.
On helppoa tuomita ihmiset, joilla menee hyvin.
Emme kuitenkaan tiedä ihmisistä mitään.
Tiedämme vain sen, mitä näemme. Emme tiedä sitä, mitä emme tiedä.
Meidän täytyy antaa ihmisten olla, elää omaa elämäämme, -
antaa muiden elää omaa elämäänsä -
ja lakattava olemasta vihaisia, jos joku muu saa siunauksia.
Jumalalla ei ole suosikkeja.
Niität sitä, mitä kylvät.
Jumalan siunaukset ovat jokaista varten.
4. Moos. 16
Joskus vihollinen hyökkää yhä uudestaan.
Koorah, Jisharin poika, joka oli Leevin pojan Kehatin poika, -
Daatan ja Abiram, Eliabin pojat, ja On, Ruubenin pojan Peletin poika -
nousivat kapinaan Moosesta vastaan.
He saivat puolelleen 250 arvossa pidettyä miestä.
He kokoontuivat Moosesta ja Aaronia vastaan ja sanoivat: -
"Jo riittää! Koko seurakunta, he kaikki, ovat pyhät," -
"ja Herra on heidän keskellänsä."
"Miksi te korotatte itsenne Herran seurakunnan yli?"
Kun Mooses sen kuuli, lankesi hän kasvoillensa.
He eivät halunneet Moosesta johtajakseen.
He halusivat itse olla johtajia.
"Luuletko, että vain sinulla on lahjoja? Minullakin on lahjoja!"
"Miksi minun pitää totella sinua? Kuka sinut on asettanut johtoon?"
Miksi emme vain keskity omaan tehtäväämme ja lahjaamme?
Monet kysyvät Davelta ja minulta, miten meillä sujuu, -
kun minä saarnaan ja Dave on taustalla.
Jumala on siunannut minua miehellä, joka tietää, kuka hän on, -
eikä yritä todistaa mitään.
Hän ei kilpaile kanssani eikä tunne arvottomuutta siitä, -
että hänellä ei ole tätä lahjaa.
Hänen ilonsa ja rauhansa liittyy hänen lahjoihinsa.
Jos hän yrittäisi olla jotakin muuta, hän olisi onneton.
Haluamme jotakin, mitä Jumala ei ole antanut.
Emme ymmärrä, että vaikka saisimme haluamamme, olisimme onnettomia.
Älä yritä tulla johtajaksi, ellei Jumala johdata.
Kuulitko?
Älä yritä tulla johtajaksi, ellei Jumala johdata.
Mitä suurempi johtaja olet, sitä enemmän sinun täytyy niellä, -
mukaan lukien kateutta, arvostelua ja muuta sellaista.
Jos Jumala on kutsunut johtajaksi, ei pidä paeta.
Ilomme ja rauhamme liittyy siihen, että seuraamme Jumalan kutsua.
Raamatun mukaan meillä on vain ne lahjat, jotka Jumala antaa.
Parasta on, että hyväksyy itsensä ja liittyy juhliin.
Olen sitoutunut oppimaan rakkaudessa vaeltamista.
Se on muuten Raamatun pääteema.
Rakkaudella on sivuvaikutuksia.
Lääkkeilläkin on sivuvaikutuksia. Niitä otetaan siitä huolimatta.
Rakkaudella on etuja ja paljon sivuvaikutuksia.
Yksi sivuvaikutus on se, että pitää oppia antamaan anteeksi.
Jos rakkautta jaettaisiin pullosta, -
sen kyljessä olisi varoitustarra sivuvaikutuksista, -
kuten itselleen kuoleminen, -
luopuminen asioista, jotka haluaisi pitää, -
ärsyttävien ihmisten sietäminen -
ja anteeksiantamisen oppiminen.
Me haluamme vain puhua rakkaudesta: "Rakastan sinua Herran rakkaudella"
En kestä sitä.
Saul yritti monta kertaa tappaa Daavidin vuosien ajan.
Daavid oli nuori paimen, joka yritti vain hoitaa lampaita.
Jumala voiteli hänet kuninkaaksi.
Mahtoiko hän halutakaan sitä.
Ehkä hän olisi mieluummin laulanut ja leikkinyt lampaiden kanssa.
Kun Jumala kutsui minut työhönsä, olin petaamassa vuodetta, -
en etsimässä palvelutehtävää.
Daavid voideltiin kuninkaaksi 20 vuotta ennen kruunaamista.
Voitelu ei tarkoita sitä, että on vielä pätevä tehtävään.
Se on hämmentävää ja turhauttavaa, -
koska sisällämme on näkyjä ja unelmia.
Jumala on antanut unelmia, jotka ajavat meitä eteenpäin.
Monet eivät nauti matkasta kohti toiveen täyttymistä, -
koska he haluavat asioita, joiden on määrä tulla vasta myöhemmin.
He haluavat kaiken heti.
Monilla, joilla on upea lahja, ei ole tarvittavaa lujuutta.
Siitä johtuvat ne hiljaiset vuodet.
Mooses sai jumalisen lujuutensa erämaassa 40 vuoden aikana.
Joosefin luonne jalostui, -
kun hän virui viattomana vankilassa 13 vuotta.
Daavidin luonne jalostui vuosina, jolloin hän piileskeli Saulia.
Älä luule, ettei vahva voitelu vaadi kovaa hinta.
Alabasteripullo täytyy rikkoa, jotta saadaan suloista voidetta.
Rikkinäisyys ei ole paha sana.
Se voi olla sitä, mutta sen ei tarvitse olla sitä.
Daavid voideltiin 20 vuotta ennen kruunaamista.
Luetaan 1. Sam. 18:29.
"Saul alkoi pelätä Daavidia yhä enemmän" -
"ja piti lopun ikäänsä häntä vihollisenaan."
Tämä varmasti koetteli Daavidin uskoa.
1. Sam. 19:11: -
"Saul lähetti miehiä vartioimaan Daavidin taloa"
Toiset aina kyttäävät.
"Saul aikoi surmata hänet aamulla."
Daavidin vaimo Miikal kehotti miestään pakenemaan.
1. Sam. 19:15: "Saul lähetti miehiä katsomaan Daavidia sanoen:" -
"Tuokaa hänet vuoteessa luokseni surmattavaksi."
1. Sam. 20:1: "Daavid pakeni Raaman Najotista ja kysyi Joonatanilta:" -
"Mitä vääryyttä olen tehnyt isääsi vastaan, kun hän väijyy henkeäni?"
Saul väijyi Daavidin henkeä yötä päivää.
Syynä oli kateus.
Miksei Jumala tehnyt siitä loppua?
Kaikki kiteytyy tähän kysymykseen.
"Jumala, jos rakastat minua, mikset tee mitään?"
"Minua loukataan ja ahdistellaan. Mikset tee mitään?"
"He yrittävät pilata maineeni ja varastaa iloni. Mikset toimi?"
Hän muuttaa mieluummin sinua kuin olosuhteitasi.
Ellei Hän voi muuttaa sinua, Hän ei voi myöskään käyttää sinua.
Haluamme Jumalan muuttavan olosuhteitamme.
Olemme kuin tuhlaajapoika: "Anna! Anna! Anna!"
Poika sanoi isälle: "Anna minulle perintöni. Haluan sen nyt!"
Isä ei pannut vastaan. Hän antoi sen.
Joskus Jumala antaa sen, mitä Häneltä kinuamme, -
todistaakseen, ettemme oikeasti tarvitse sitä.
"Täältä pesee. Kerro sitten, kun haluat lopettaa sekoilun."
Tee itsellesi iso palvelus.
Anna anteeksi niille, joille kannat kaunaa.
Tee itsellesi palvelus ja anna anteeksi.
Tarjoamme nelituntista opetuspakettia, -
jossa käsitellään anteeksiantoa.
Miksi pilaisit oman elämäsi jonkun takia, -
joka ei edes välitä suuttumuksestasi.
Tilaajille lähetämme lahjaksi Billy Joe Daughertyn kirjan.
Haluamme sinun saavan elämän, jonka Jeesus hankki kuolemallaan.
Se edellyttää anteeksiantoa muita ihmisiä kohtaan.
Seuraavassa tilaustiedot. Tilaa tuotteet.
Mitä enemmän tutkii Sanaa, sitä helpompi on totella Jumalaa.
Tänään tarjoamme opetuspakettia, joka on yksi suosikeistani.
Se saattaa tuoda elämääsi valtavan vapautuksen.
Opetus käsittelee anteeksiantoa.
Joyce on kärsinyt lapsuudessaan hyväksikäytöstä.
Jumala on auttanut häntä antamaan anteeksi.
Opetus auttaa saavuttamaan samanlaisen vapauden.
Tilaa englanninkielinen opetussarja.
Mukana lähetämme lahjana Billy Joe Daughertyn kirjan.
Tilaustiedot näkyvät ruudulla.
Tuotteet voi tilata myös verkkokaupasta.
Luultavasti mietit, jaksatko kavuta vuoren huipulle.
Haluan rohkaista sinua kertomalla, että Jumala palkitsee sinut lopuksi
Voit tehdä enemmän kuin uskotkaan. Lisätään hönkää.
Toivotko joskus, että voisit kuunnella Joycea missä tahansa?
Podcastit saa ilmaiseksi i-Tunesista tai kotisivuiltamme.
"Musta tuntuu tältä ja tältä" Näin laulamme seurakunnassa.
JOYCEN KEVYEMPI PUOLI
On vapauttavaa sanoa: "Olen kiertänyt tämän vuoren 200 kertaa."
"En halua viettää vuoren vaiheilla loppuikääni."
"Siksi päätän muuttua!"
"En odota, että muut muuttuvat. Aion itse muuttua!"
Nykyään olen iloinen, että Dave menee jalkapallo-otteluun.
Voin syödä, missä haluan. Ei ole kiirettä kotiin katsomaan TV-matsia
Saan olla kaukosäätimen valtias.
Eikö olekin ärsyttävää, kun toinen alkaa selata kanavia mainostauolla?
Lopulta katsotaan 12 ohjelmaa samanaikaisesti.
Nykyään oikein patistelen Davea lähtemään otteluun.
Olen vapaa! Vapaa, vapaa, vapaa!
Olet meille hyvin tärkeä.
Työmme ei olisi mahdollista ilman ystäviä ja kumppaneita.
Yhdessä voimme ruokkia nälkäisiä, vaatettaa köyhiä -
ja julistaa ilosanomaa kansakunnille.
Ohjelman kotisivuilla voi esittää rukouspyyntöjä, -
tutustua tuotteisiimme, tarkastella kokouskalenteria -
ja liittyä kumppaniksi viemään Kristuksen rakkautta maailmaan.
Suomennos: Marianne Tenetz